《送金友珙之罗浮便谒刘使君友珙先有作见贻》
明代·卢龙云

千里逢君过草堂，依刘何地系轻航。寒梅远望罗浮色，明月先投合浦光。

道路霜威悬马首，江湖星象映鱼肠。山居寂寞无酬答，却写离怀付短章。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。